
Ni erhvervsskoler sætter med dette projekt fokus på den grønne omstilling i undervisningen.

	


FORLØBSBESKRIVELSE

	Titel på forløbet: 

	Cirkulær produktion i industriteknikuddannelsen

	Uddannelsessted: 

	EUC Syd, Hilmar Finsens Gade

	Uddannelse: 

	Industriteknikuddannelsen

	Fag og niveau: 

	Hovedforløb for industritekniker

	Undervisningstimer i klokketimer: 

	4 timer (6 lektioner)

	Indhold:

	Forløbet har overskriften Cirkulær produktion og sætter fokus på, hvordan elever på industriteknikeruddannelsen kan arbejde med bæredygtighed, grøn omstilling og ressourcebevidsthed i en industrifaglig sammenhæng. Eleverne introduceres til centrale begreber som cirkulær økonomi, affald som ressource, genbrug, genanvendelse og affaldshierarkiet.
Forløbet bygger på en praksisnær tilgang, hvor eleverne arbejder med informationssøgning, refleksion og faglige problemstillinger knyttet til produktion, materialer, affald og forbedringsmuligheder. Der inddrages desuden erfaringer fra et løbende samarbejde med Danfoss som eksempel på, hvordan en industrivirksomhed kan arbejde med cirkularitet i praksis.
Som en del af forløbet arbejder eleverne også med digitale værktøjer og generativ kunstig intelligens til faglig informationssøgning og dokumentation på en ansvarlig og kritisk måde.

	Faglige mål: 

	Forløbet understøtter, at eleverne:
· kan forklare, hvad cirkulær produktion og cirkulær økonomi betyder i en industrifaglig sammenhæng 
· kan undersøge og dokumentere materialeforbrug, affald og sortering i relation til en produktion 
· kan vurdere miljømæssige og økonomiske forhold ved affald og ressourceforbrug 
· kan anvende digitale værktøjer, herunder generativ AI, til faglig informationssøgning og dokumentation 
· kan foreslå forbedringer, der understøtter bæredygtig udvikling og grøn omstilling i produktionen

	Hold, antal elever, der deltager i undervisningen, fraværsliste vedhæftes:
	S25imh1: 10 elever
S25imh4: 5 elever

	Vedlagt materiale: 

	Der er vedlagt undervisningsmateriale, arbejdsark og materiale fra Danfoss-casen. Desuden er der udarbejdet et elevark med overskriften Cirkulær produktion elevark, som indeholder udvalgte kilder og arbejdsspørgsmål til elevernes informationssøgning. 

	Hvad er nyt ift. det, du plejer at undervise i: 

	Det nye i forløbet er den tydelige kobling mellem industriteknikerfaget og den grønne omstilling. Forløbet sætter fokus på ressourceforbrug, affald, genanvendelse og cirkulær tænkning i relation til elevernes kommende arbejde i industrien.
Derudover er det nyt, at eleverne arbejder med digitale værktøjer og generativ kunstig intelligens som en del af deres faglige informationssøgning og dokumentation. Forløbet kobler dermed bæredygtighed, praksisnær undervisning og ansvarlig anvendelse af ny teknologi.

	Mål ift. grøn omstilling, bæredygtighed, de 17 verdensmål: 

	Forløbet skal styrke elevernes forståelse af, hvordan industriteknikere kan bidrage til grøn omstilling gennem materialebevidste valg, reduktion af spild, korrekt affaldshåndtering og fokus på ressourceudnyttelse i produktionen.
Forløbet knytter især an til:
· Verdensmål 12: Ansvarligt forbrug og produktion 
· Verdensmål 9: Industri, innovation og infrastruktur 
· Verdensmål 13: Klimaindsats


	Udviklet af: 

	Sonny Lehrfeld og Jørgen Kornbeck

	Dato:

	31.3.2025

